b'\n_START_ARTICLE_\nAccelerator liniar\n_START_PARAGRAPH_\nUn accelerator liniar este un tip de accelerator la care particulele sunt ghidate pe o traiectorie liniar\xc4\x83._NEWLINE_Este utilizat de cele mai multe ori pentru accelerarea ini\xc8\x9bial\xc4\x83 a particulelor pentru un accelerator circular sau, pentru cele de energii foarte mari, direct pentru experimente de fizic\xc4\x83._NEWLINE_Acceleratoarele liniare pot fi electrostatice (cum ar fi Generatorul Van de Graaff) sau electrodinamice (cu cavit\xc4\x83\xc8\x9bi RF).\n_START_SECTION_\nPrincipiu de func\xc8\x9bionare\n_START_PARAGRAPH_\nParticule cu o sarcina electric\xc4\x83 negativ\xc4\x83 (electronii) vor fi atrase de un electrod cu poten\xc8\x9bial pozitiv, iar cele cu sarcin\xc4\x83 pozitiv\xc4\x83 (protonii) de un electrod cu poten\xc8\x9bial negativ. \xc3\x8en acceleratoarele liniare particulele sunt accelerate folosind un \xc8\x99ir succesiv de electrozi sub forma tubular\xc4\x83, cupla\xc8\x9bi la un generator de curent alternativ. Lungimea electrozilor, distan\xc8\x9ba dintre ei \xc8\x99i frecven\xc8\x9ba RF sunt alese \xc3\xaen a\xc8\x99a fel \xc3\xaenc\xc3\xa2t, atunci c\xc3\xa2nd particula parcurge spa\xc8\x9biul dintre oricare doi electrozi, c\xc3\xa2mpul electric are o direc\xc8\x9bie care duce la accelerarea acesteia. Dimensiunea unui accelerator liniar de particule poate fi de c\xc3\xa2\xc8\x9biva kilometri.\n_START_SECTION_\nAcceleratorul de induc\xc8\x9bie\n_START_PARAGRAPH_\n\xc3\x8en acceleratoarele de induc\xc8\x9bie, c\xc3\xa2mpul electric accelerator este creat de un c\xc3\xa2mp magnetic variabil._NEWLINE_Acceleratorul liniar de induc\xc8\x9bie este alc\xc4\x83tuit dintr-o succesiune de electromagne\xc8\x9bi alimenta\xc8\x9bi \xc3\xaen curent pulsant, defazat de la un electromagnet la altul \xc3\xaen mod corespunz\xc4\x83tor timpului de trecere a fasciculului de particule.'